Szépe János: Sokan szeretnének a Ferencváros ellen játszani! - Sportolunk.sk
Home / magyar foci / Szépe János: Sokan szeretnének a Ferencváros ellen játszani!
Szépe János: Sokan szeretnének a Ferencváros ellen játszani!
Updated: marec 11, 2020
Az elmúlt fordulóban 1:1-es döntetlent ért el a Zalaegerszeg a bajnoki címvédő Ferencváros ellen, a zalaiak mezében a nádszegi Szépe János végig a pályán szerepelt. A 23 éves hátvéd a kemény ellenfélről nyilatkozott.
Hogy értékelnéd a Fradi elleni mérkőzést?
Ha valaki azt mondja nekem meccs előtt, hogy itt van az egy pont a Fradi ellen, akkor talán alá is írtam volna, mert mégis Magyarország jelenleg legjobb csapatáról beszélünk. A meccs után viszont volt egy kis hiányérzetem, úgy gondolom, több esélyünk volt nyerni, mint a Ferencvárosnak. Az elején többet birtokolták a labdát, de a gólon kívül nagyobb helyzetet nem tudtak kialakítani. A második félidő más képet mutatott, átvettük a kezdeményezést, több ígéretes lehetőségünk is volt, de Dibusz a kapuban jól végezte a dolgát. A 80. percben egy jogos büntetővel kiegyenlítettünk. Szerintem a nézők egy jó meccset láthattak, átlagon felüli hangulattal, egy igazi futballünnep volt Zalaegerszegen
Belső védőként mennyire volt nehéz a Fradi támadói ellen játszani?
Egyik meccs sem könnyű az első osztályban, az összes meccsen százszázalékos odafigyelés kell. Viszont a Fradi olyan erős egyéniségekkel rendelkezik, gondolok itt Tokmacra, Bolira, Vargára a támadók közül, hogy sok helyzetben még ez sem elég, nehéz ellenük játszani. Jól szervezettnek kell lennünk ellenük, hogy megoldjuk a feladatunkat. Nem hiába képviselnek olyan játékerőt amilyet
Számodra milyen érzés volt a Fradi ellen játszani?
A Ferencváros ellen sokan szeretnének játszani, nekem ez megadatott, nagyon hálás vagyok érte. A Fradi és a ZTE tábor baráti kapcsolatot ápolnak egymással, a hangulat így garantált volt, mintha nem is az NbI-ben éreztem volna magam. Bízok benne, hogy karrierem során minél több ilyen hangulatú és színvonalú meccsen léphetek majd pályára.
FerencvároskiemeltlegujabbOTP Bank LigaSzépe JánosZalaegerszegZTE